SA พุ่งแรง 8% หลังเดินหน้าขยายธุรกิจ “บริหารสินทรัพย์” ผลักดันกำไรโตต่อเนื่อง
SA วิ่งแรง 8% รับข่าวตั้ง “บริษัท ไซมิส แอสเสท แอนด์ เวลธ์ แมเนจเมนท์ จำกัด” ลุยธุรกิจบริหารสินทรัพย์ ทุนจดทะเบียน 100 ลบ. หวังผลักดันกำไรโตต่อเนื่อง
2 พ.ย. 2564

ผู้สื่อข่าวรายงานว่าวันนี้ (2 พ.ย. 2564) ราคาหุ้นบริษัท ไซมิส แอสเสท จำกัด (มหาชน) หรือ SA ณ เวลา 15:21 น. อยู่ที่ระดับ 9.90 บาท เพิ่มขึ้น 0.70 บาท หรือ 7.61% โดยทำจุดสูงสุดที่ 10.10 บาท และทำจุดต่ำสุดที่ 9.20 บาท ด้วยมูลค่าการซื้อขาย 52.79 ล้านบาท

โดยราคาหุ้น SA ที่ปรับตัวขึ้นบนกระดานนั้นคาดว่าเนื่องมาจาก SA ได้จัดตั้งบริษัทย่อยใหม่ โดยใช้ชื่อ บริษัท ไซมิส แอสเสท แอนด์ เวลธ์ แมเนจเมนท์ จำกัด ซึ่งได้จดทะเบียนวันที่ 1 พฤศจิกายน 2564 เพื่อประกอบธุรกิจบริหารสินทรัพย์ ด้วยทุนจดทะเบียน 100 ล้านบาท เป็นหุ้นสามัญจำนวน 1 ล้านหุ้น มูลค่าหุ้นที่ตราไว้ หุ้นละ 100 บาท ทั้งนี้ SA ถือหุ้นในสัดส่วน 999,997 หุ้น
 